Σεξουαλικότητα και ευζωία σε άτομα που ασχολούνται με το χορό
Creators: name: Λοΐζος Νικόλαος Παναγιώτη
Publisher: name: Aristotle University of Thessaloniki
Year: 2023
Subjects: Χορός
Ψυχική ευζωία
Σεξουαλική λειτουργικότητα
Dance
Well-being
Sexual functioning

description: Στόχος της έρευνας: Ο χορός σαν δραστηριότητα υπάρχει στην ανθρώπινη καθημερινότητα εδώ και πολλά χρόνια, με κάποιους μελετητές από το επιστημονικό πεδίο της αρχαιολογίας να τον τοποθετούν γύρω στο 6.000 - 9.000 π.Χ. Έρευνες έχουν δείξει ότι η χορευτική δραστηριότητα συμβάλλει με ποικίλους τρόπους στη ζωή του ανθρώπου. Η παρούσα ποσοτική έρευνα εξετάζει τα οφέλη του χορού στα επίπεδα της σεξουαλικής λειτουργικότητας και της ψυχικής ευζωίας των ανθρώπων. Μέθοδος: Οι συμμετέχοντες χωρίστηκαν σε δύο ομάδες, σε εκείνους που χορεύουν (Ν = 85, 31 άνδρες, 54 γυναίκες) και σε εκείνους που δε χορεύουν (Ν = 85, 35 άνδρες, 49 γυναίκες). Απάντησαν σε κάποιες ερωτήσεις δημογραφικού ενδιαφέροντος, στην κλίμακα σεξουαλικών εμπειριών της Αριζόνα (ASEX), που αξιολογεί τα επίπεδα της σεξουαλικής λειτουργικότητας, στην κλίμακα PERMA-Profiler, που αξιολογεί τα επίπεδα της ψυχικής ευζωίας, και σε ένα μη σταθμισμένο ερωτηματολόγιο. Αποτελέσματα: Αφού συλλέχθηκαν τα δεδομένα, έγινε σύγκριση των αποτελεσμάτων μεταξύ των δύο ομάδων του δείγματος. Φάνηκε ότι οι συμμετέχοντες που χορεύουν, συγκριτικά με εκείνους που δεν χορεύουν, εμφάνισαν καλύτερα επίπεδα σεξουαλικής λειτουργικότητας με στατιστικά σημαντικό τρόπο (p = .025). Αντίθετα, ως προς την ψυχική ευζωία, δε φάνηκε να υπάρχει στατιστικά σημαντική διαφορά (p = .16). Μονάχα στην υποκατηγορία της δέσμευσης και της σωματικής υγείας φάνηκε να υπάρχει στατιστικά σημαντική διαφορά μεταξύ των δύο ομάδων (p =.044 και p = .011 αντίστοιχα). Συμπεράσματα: Από την παρούσα έρευνα φάνηκε ότι η δραστηριότητα του χορού επηρεάζει θετικά τη σεξουαλική λειτουργικότητα του ατόμου, αλλά όχι την ευζωία του. Τα αποτελέσματα αυτά μπορούν να αποτελέσουν κίνητρο για μελλοντική έρευνα, η οποία θα συμβάλλει στην ευρύτερη και πιο ολοκληρωμένη κατανόηση της σχέσης του χορού με τη σεξουαλική λειτουργικότητα και την ψυχική ευζωία των ανθρώπων
description: Aim of the study: Dancing as an activity exists in human daily life for many years, with some researchers from the field of archaeology placing it around 6,000 - 9,000 BC. Research has shown that dance contributes to human life in a variety of ways. This quantitative research examines the benefits of dance on people's sexual functioning and mental well-being. Methods: Participants were separated into two groups, those who dance (N = 85, 31 men, 54 women) and those who do not dance (N = 85, 35 men, 49 women). They answered some questions of demographic interest, the Arizona Sexual Experiences Scale (ASEX), which assesses levels of sexual functioning, the PERMA-Profiler scale, which assesses levels of psychological well-being, and a non-weighted questionnaire. Results: Once the data were collected, the results were compared between the two sample groups. It was shown that participants who danced, compared to those who did not dance, had better levels of sexual functioning in a statistically significant way (p = .025). On the other hand, in terms of mental well-being, there was no statistically significant difference (p = .16). Only in the subcategory of commitment and physical health did there seem to be a statistically significant difference between the two groups (p = .044 and p = .011 respectively). Conclusions: The present study showed that dance activity positively affects one's sexual functioning, but not well-being. These results may encourage future research, which will contribute to a broader and more comprehensive understanding of the relationship between dance activity and people's sexual functioning and mental well-being